**UAB „KMT“**

(juridinio asmens kodas 136051236, PVM mokėtojo kodas: LT360512314, adresas Erdvės g. 80, LT-52114 Kaunas)

**KONKURSO SĄLYGOS**

**IŠTEKLIŲ VALDYMO IR PLANAVIMO SISTEMOS PIRKIMAS**

**TURINYS**

[**1.** **BENDROSIOS NUOSTATOS** 2](#_Toc297898747)

[**2.** **PIRKIMO OBJEKTAS** 2](#_Toc297898748)

[**3.** **TIEKĖJŲ KVALIFIKACIJOS REIKALAVIMAI** 2](#_Toc297898749)

[**4.** **PASIŪLYMŲ RENGIMAS, PATEIKIMAS, KEITIMAS** 5](#_Toc297898750)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 6](#_Toc297898751)

[**6.** **PASIŪLYMŲ NAGRINĖJIMAS IR VERTINIMAS** 6](#_Toc297898752)

[**7.** **PASIŪLYMŲ ATMETIMO PRIEŽASTYS** 9](#_Toc297898753)

[**8.** **Derybos** 9](#_Toc297898754)

[**9.** **SPRENDIMAS DĖL LAIMĖTOJO NUSTATYMO** 10](#_Toc297898755)

[**10.** **PIRKIMO SUTARTIES SĄLYGOS** 10](#_Toc297898756)

[**11.** **Baigiamosios nuostatos** 11](#_Toc297898757)

[**12.** **Priedai** 11](#_Toc297898758)

1. **BENDROSIOS NUOSTATOS**
   1. *UAB KMT* (toliau vadinama – Pirkėjas) įgyvendindama projektą, bendrai finansuojamą Europos Sąjungos struktūrinės paramos ir Lietuvos Respublikos lėšomis numato įsigyti: išteklių valdymo ir planavimo sistemą.
   2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės).
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkursosąlygomis.
   4. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), 2018 m. rugsėjo 14 d.
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461. punkte nustatyta tvarka.
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: [kmt@palfinger.lt](mailto:kmt@palfinger.lt), tel. + 370 37 377138

## 

1. **PIRKIMO OBJEKTAS**
   1. Perkama išteklių valdymo ir planavimo sistema, kurios reikalavimai, apimtys, techniniai ir kokybiniai parametrai nustatyti pateiktoje techninėje specifikacijoje (konkurso sąlygų 1 priedas).
   2. Šis pirkimas į dalis neskirstomas, todėl pasiūlymas turi būti pateiktas visam nurodytam kiekiui.
   3. Išteklių valdymo ir planavimo sistema įdiegta ne ilgiau kaip **per** **12 (dvylika) mėnesių nuo pirkimo sutarties įsigaliojimo dienos.**
   4. Sistemos diegimo vieta – Erdvės g. 80, LT-52114 Kaunas.
2. **TIEKĖJŲ KVALIFIKACIJOS REIKALAVIMAI**

3.1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | Pateikiamas laisvos formos tiekėjo raštiškas patvirtinimas, kad jis atitinka šiame punkte nurodytą kvalifikacijos reikalavimą |
| 3.1.2 | Tiekėjas yra įvykdęs įsipareigojimus, susijusius su mokesčių mokėjimu. | Tiekėjo, neatitinkančio šio reikalavimo, pasiūlymas atmetamas | Laisvos formos tiekėjo raštiškas patvirtinimas, kad jis atitinka šiame punkte nurodytą kvalifikacijos reikalavimą. |
| 3.1.3 | Tiekėjas yra įvykdęs įsipareigojimus, susijusius su socialinio draudimo įmokų sumokėjimu. | Tiekėjo, neatitinkančio šio reikalavimo, pasiūlymas atmetamas | Laisvos formos tiekėjo raštiškas patvirtinimas, kad jis atitinka šiame punkte nurodytą kvalifikacijos reikalavimą. |
| 3.1.4 | Tiekėjas turi teisę verstis ta veikla, kuri reikalinga pirkimo sutarčiai įvykdyti. | Tiekėjo, neatitinkančio šio reikalavimo, pasiūlymas atmetamas | Laisvos formos tiekėjo raštiškas patvirtinimas, kad jis atitinka šiame punkte nurodytą kvalifikacijos reikalavimą. |

**3.2. Ekonominės ir finansinės būklės, techninio ir profesinio pajėgumo reikalavimai:**

| **Eil.**  **Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| --- | --- | --- |
| 3.2.1 | Tiekėjas per pastaruosius 3 metus arba per laiką nuo jo įregistravimo dienos (jeigu tiekėjas vykdė veiklą trumpiau kaip 3 metus) įvykdė bent 1 (vieną) panašaus pobūdžio sutartį, kurios vertė/įvykdytos sutarties dalies vertė ne mažesnė kaip 0,7 pasiūlymo vertės. | 1. Tiekėjo vadovo ar jo įgalioto asmens pasirašyta (-as) įvykdytos (-ų) sutarties (-čių) sąrašas, nurodant:  1.1. užsakovą;  1.2. sutarties vertę/įvykdytos sutarties dalies vertę;  1.3. sudarymo ir įvykdymo datą;  1.4. kontaktinį asmenį.  2. Užsakovo (-ų) pažymos apie sėkmingai įvykdytas sutartis. |
| 3.2.2 | Tiekėjas per pastaruosius 3 (tris) metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (tris) metus turi būti įdiegęs **ne mažiau kaip 1 (vieną) išteklių valdymo ir planavimo sistemą.** | 1) Per pastaruosius 3 (tris) metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (tris) metus) įvykdytų išteklių valdymo ir planavimo sistemos diegimo sutarčių sąrašas, kuriame turi būti nurodyta: sutarties pavadinimas, sutarties objektas ir trumpas aprašymas, sutarties sudarymo ir įvykdymo data (mėnesių tikslumu) ir vieta, užsakovas ir jo kontaktai. Sutarčių sąrašas turi būti patvirtintas tiekėjo vadovo (arba jo įgalioto asmens) parašu.  2) Įrodymui apie darbų atlikimą tiekėjas pateikia užsakovo pažymą (atsiliepimą) apie tai, kad sutartis buvo įvykdytą tinkamai. Pažymoje (atsiliepime) be kita ko turi būti nurodyta darbų atlikimo data ir vieta, informacija, ar darbai buvo atlikti pagal galiojančių teisės aktų reikalavimus, ar tinkamai užbaigti. |

**\* Pastabos:**

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija;

* 1. Jei bendrą pasiūlymą pateikia ūkio subjektų grupė, šių konkurso sąlygų 3.1.1-3.1.4 punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų 3.2.1-3.2.2 punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
  2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Pirkėjas gali įrodyti bet kokiomis teisėtomis priemonėmis.
  3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).
  4. Jei tiekėjas įsipareigojimams pagal sutartį ketina pasitelkti subtiekėjus (subrangovus), jis juos turi aiškiai nurodyti pasiūlyme ir pažymėti, kokios prekės, paslaugos ar darbai bus perduodami subtiekėjams (subrangovams) ir kokiai pirkimo daliai (dalis procentais) atlikti jie bus pasitelkiami. Subtiekėjai (subrangovai) turi turėti galiojančius atestatus, leidimus toms prekėms, paslaugoms ar darbams, kuriuos subtiekimo (subrangos) būdu tiekėjas perduoda subtiekėjui (subrangovui) atlikti. Pirkėjui pateikiami šią subtiekėjų (subrangovų) kvalifikaciją patvirtinantys dokumentai (atestatai, leidimai ir pan.). Jei tikrinant pasiūlymą išaiškėja, kad siūlomi subtiekėjai (subrangovai) šių reikalavimų neatitinka, tiekėjo pasiūlymas atmetamas.

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Tiekėjas pasiūlymą privalo pateikti pagal konkurso sąlygų 2 priede pateiktą formą.
   3. Tiekėjo pasiūlymas bei kita korespondencija pateikiama lietuviųkalba.
   4. Pasiūlymas turi būti pateiktas **ne vėliau kaip iki 2018 m. rugsėjo 21 d. 10.00 val.** (Lietuvos Respublikos laiku) el. paštu kmt@palfinger.lt. Vėliau gauti pasiūlymai nebus priimami ir vertinami.
   5. **Pasiūlymą sudaro tiekėjo raštu pateiktų dokumentų visuma**:
      1. užpildyta pasiūlymo forma, parengta pagal šių pirkimo konkurso sąlygų 2 priedą;
      2. konkurso sąlygose nurodytus minimalius kvalifikacijos reikalavimus pagrindžiantys dokumentai;
      3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
      4. kita konkurso sąlygose prašoma informacija ir (ar) dokumentai.
   6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   7. Tiekėjas, pateikdamas pasiūlymą, turi siūlyti visą nurodytą sistemos diegimo darbų apimtį.
   8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   9. Pasiūlymuose nurodoma įrangos ir montavimo darbų kaina pateikiama eurais, ji turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visus šiose konkurso sąlygose nurodytus reikalavimus. Į kainą turi būti įskaityti visi mokesčiai ir visos tiekėjo išlaidos. Jokios kitos išlaidos, neįskaičiuotos į kainą, tiekėjui nebus atlyginamos.
   10. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir nevertinami.
   11. Pasiūlymas turi galioti **ne trumpiau nei 120 (vieną šimtą dvidešimt) dienų**. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta konkurso sąlygos.
   12. Kol nesibaigė pasiūlymų galiojimo laikas, Pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
   13. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
   14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo el. paštu ([kmt@palfinger.lt](mailto:kmt@palfinger.lt)) pateiktą prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu paaiškinimus paskelbia Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt). Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
2. **PASIŪLYMŲ NAGRINĖJIMAS IR VERTINIMAS**
   1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
   2. Komisija nagrinėja:
      1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
      2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      3. ar nebuvo pasiūlytos neįprastai mažos kainos;
   3. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
   4. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.
   5. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   6. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą. Pasiūlyme nurodyta prekių, paslaugų ar darbų kaina arba sąnaudos visais atvejais bus laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčiųir kurių pasiūlyta kaina neviršija pirkimui skirtų lėšų, pasiūlytų kainų arba sąnaudų aritmetinį vidurkį.
   7. Pasiūlymuose nurodytos kainos bus vertinamos eurais, vertinant pasiūlymo kainą be PVM.

**7. PASIŪLYMŲ ATMETIMO PRIEŽASTYS**

* 1. Komisija atmeta pasiūlymą, jeigu:
     1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
     2. tiekėjas neatitiko minimalių kvalifikacijos reikalavimų, jei jie buvo taikomi;
     3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
     4. pasiūlymas (jei vykdomos derybos – galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
     5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
     6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
     7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
     8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
  2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.

**8. DERYBOS**

* 1. Išnagrinėjus pasiūlymus, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
  2. Jei skelbiamos derybos – derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
  3. Derybos gali būti vykdomos dėl visų perkamų prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
  4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
  5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
  6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
  7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.

**9. SPRENDIMAS DĖL LAIMĖTOJO NUSTATYMO**

* 1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi pateiktos pasiūlymo kainos didėjimo tvarka. Jeigu kelių pateiktų pasiūlymų kainos yra vienodos, nustatant pasiūlymų eilę pirmesnis į šią eilę įrašomas tas tiekėjas, kurio pasiūlymas pateiktas ir įregistruotas anksčiau.
  2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
  3. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties ar nepateikia konkurso sąlygose nustatyto pirkimo sutarties įvykdymo užtikrinimo, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.

**10. PIRKIMO SUTARTIES SĄLYGOS**

10.1 Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos.

10.2 Pirkimo sutarties įvykdymas turi būti užtikrintas Lietuvos Respublikoje ar užsienyje registruoto banko ar kredito unijos garantija arba draudimo bendrovės laidavimo raštu. **Sutarties** **įvykdymo užtikrinimo vertė *–* 5 proc.** nuo tiekėjo (galutiniame) pasiūlyme nurodytos pirkimo sutarties kainos be PVM. Sutarties įvykdymo užtikrinimas turi būti besąlyginis ir neatšaukiamas. Sutarties įvykdymo užtikrinimo tiekėjas privalo pateikti per 5 darbo dienas nuo pirkimo sutarties pasirašymo dienos.

10.3 Laiku neįvykdęs ar netinkamai įvykdęs įsipareigojimus, Pirkėjo reikalavimu tiekėjas moka Pirkėjui 0,02 proc. dydžio delspinigius nuo netinkamai įvykdytų ar neįvykdytų įsipareigojimų vertės už kiekvieną termino praleidimo dieną.

10.4 Pirkėjas, uždelsęs atsiskaityti pirkimo sutartyje numatytais terminais, tiekėjo reikalavimu moka tiekėjui 0,02 proc. dydžio delspinigius nuo laiku neapmokėtos įrangos ir jos montavimo darbų vertės, už kiekvieną uždelstą dieną.

**11. BAIGIAMOSIOS NUOSTATOS**

* 1. Tiekėjams pasiūlymų rengimo ir dalyvavimo konkurse išlaidos neatlyginamos.
  2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
  3. Informacija, pateikta pasiūlymuose, išskyrus vokų atplėšimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
  4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis.

**12. PRIEDAI**

* 1. Techninė specifikacija (1 priedas);
  2. Pasiūlymo forma (2 priedas).

**1 priedas**

**TECHNINĖ SPECIFIKACIJA**

**IŠTEKLIŲ VALDYMO IR PLANAVIMO SISTEMOS PIRKIMAS**

Tai visų gamybinės įmonės resursų efektyvaus planavimo sistema, idealiai tinkanti operaciniam planavimui vienetiniams ir serijiniams gamybos procesams, pirkimų ir pardavimų procesų sekimui ir planavimui, finansiniam planavimui ir turi modeliavimo galimybes, t.y. atsako į klausimą „kas jeigu“.

Sistema susideda iš daugelio tarpusavyje susietų funkcijų, tokių kaip: gamybos planavimas (Production Planning), operatyvus gamybos planavimas (Master Production Scheduling), materialiųjų resursų planavimas (Material Requirements Planning), gamybos pajėgumų apkrovimo planavimas (Capacity Requirements Planning), atsargų valdymas, o taip pat užsakymų vykdymo funkcijos, atsižvelgiančios į gamybos galimybes ir prioritetus. Šių sistemų išeities duomenys integruojami su finansinėmis ataskaitomis, tokiomis kaip verslo planas, užsakymų įsipareigojimų ataskaita, atkrovimai, biudžetas, atsargų gamyba bei lengvai jungiami su kitomis sistemomis.

Pagrindiniai reikalavimai sistemos moduliams:

|  |
| --- |
| **Reikalavimai tiekimo moduliui. Turi būti:**   * užtikrinta užsakymų kontrolė realiu laiku * galimybė įvertinti Tiekėjo patikimumą * užtikrintas ryšių su tiekėjais valdymas, apsirašant tiekėjo duomenis, suplanuojant numatomus atlikti ar deleguojamus veiksmus * užtikrinta galimybė valdyti sutartis su tiekėjais * Galimybė valdyti paklausimus: užsakymų tiekėjams registravimas, siuntimas el. paštu naudojant su sistema integruotą Outlook funkciją * „Kas jeigu?“ analizė * užtikrintas įvykdymo galimybių įvertinimas * automatinis Tiekėjų sąskaitų tikrinimas pagal gautas prekes * biudžetų sudarymas * skolų valdymas prekių aprašymas su susiejimo su tiekėju galimybe * galimybė aprašyti saugos sandėlius, pristatymo ir saugos laikus * galimybė automatiškai ir rankiniu būdu formuoti pirkimo užsakymus ir jų statusų valdymas * prekių atvykimo registravimo galimybė, įvedant partijos numerį, sandėliavimo vietą bei atvykimo datą, automatiškai atspausdinant lipdukus. * užsakymų registravimas brūkšniniu kodu * galimybė vykdyti komponentų atvykimą bei sandėliavimo vietų pakeitimą duomenų kaupiklių pagalba * patikrinimo kontrolės funkcijos galimybė * galimybė patikrinti ir perskaičiuoti naują gaminių pabaigos datą, jeigu pranešama apie medžiagos vėlavimą * gaminių ir gaminių komponentų kainų valdymas su kainoraščių kūrimo, kopijavimo ir valdymo galimybe * funkcionalumas dėl patikimumo įvertinimo rodiklių: vykdymas laiku ir neatitikčių koeficientai * tiekėjo sąskaitos-faktūros registravimas; * mokėtinų sumų ataskaita |
| **Reikalavimai pardavimų moduliui. Turi būti:**   * užsakymų kontrolė realiu laiku * klientų pristatymo patikimumo vertinimas * ryšių su klientas valdymas, apsirašant kliento duomenis, suplanuojant numatomus atlikti ar deleguojamus veiksmus * sutarčių su klientais valdymas * klientų duomenų bazės sudarymas * pasiūlymų statusų, tikimybių valdymas * pasiūlymų, užsakymų klientams registravimas, siuntimas el. paštu naudojant su sistema integruotą Outlook funkciją * galimybė automatiškai ir rankiniu būdu formuoti pardavimo užsakymus ir jų statusų valdymas * pardavimo užsakymų susiejimas su gamybos užsakymu, projektu * projektų valdymas * biudžetų sudarymas * skolų valdymas prekių aprašymas su susiejimo su klientu galimybe * „Kas jeigu?“ analizė * įvykdymo galimybių įvertinimas realiu laiku * prekių aprašymas * kainodaros aprašymas * savikainos, sąmatų skaičiavimas * paslaugų valdymas per atskirai tam skirtą modulį * gautinų sumų ir piniginių srautų analizė |
| **Reikalavimai atsargų moduliui. Turi būti:**   * atsargų aprašymo galimybė * atsargų poreikio apskaičiavimas * atsargų apskaita realiu laiku, brūkšninių kodų etikečių spausdinimas * ryšys su brūkšninių kodų skaitytuvais * inventorizacijos suvedimo, sulyginimo funkcija * istoriniai atsargų judėjimai * atsargų vertės ataskaitos * nebaigtos gamybos vertės analizė * saugos sandėlių, ekonominių kiekių apskaičiavimo galimybė * prognozių suvedimo galimybė * pasiūlymų generavimas pirkimams ir gamybai pagal esamą situaciją * produktų registras * kokybės valdymas su klientų, tiekėjų, vidinės reklamacijos tipais |
| **Reikalavimai darbuotojų valdymui. Turi būti:**   * darbuotojų į darbą atvykimo ir išvykimo registracija * pamainų bei slenkančių grafikų sudarymo galimybė * prioritetų planavimo bei darbų delegavimo galimybė * lankomumo, išdirbio bei viršvalandžių ataskaitos * lankomumo bei darbų analizė realiu laiku * darbuotojų registruotų įrašų patvirtinimo/koregavimo galimybė |
| **Reikalavimai buhalteriniam moduliui. Turi būti:**   * pinigų judėjimas pagal sąskaitų planus * pinigų srautų analizė * projektų ir biudžetų valdymas * didžioji knyga * skolų valdymas * ataskaitų kūrimo galimybė * ilgalaikis turtas * galimybė sąskaitų valdyme pagal kaštų centrus, kaštų vienetus, projektus |
| **Reikalavimai administravimo moduliui. Turi būti:**   * vartotojų nustatymų ir teisių galimybė * standartinių formų nustatymų galimybė * sistemos nustatymų galimybė pagal įmonės procesus bei veiklą * valiutų, PVM tarifų nustatymų galimybė * galimybė generuoti dokumentus Lietuvių, Rusų, Anglų, Vokiečių, Prancūzų, Norvegų, Švedų ir kitomis kalbomis * galimybė registruoti vartotojų veiksmus ir įrašų seką sistemoje * galimybė nustatyti numerių serijas dokumentams |
| **Reikalavimai dokumentų valdymo moduliui. Turi būti:**   * galimybė prisegti elektroninius dokumentus (brėžinius) prie technologinių kortelių, prekių, klientų/tiekėjų kortelių ar neatitikties dokumentų. * galimybė reikalui esant atspausdinti su kitais reikiamais dokumentais pagal procedūrą (pvz. gamybos užsakymas kartu su brėžiniu) * galimybė nurodyti išorinę programą el. dokumentų atidarymui |
| **Turi būti užtikrintas sujungimas su staklėmis. Turi būti:**   * automatinis duonenų rinkimas iš įrengimų į ERP sistemą ir jų atvaizdavimas |
| **Turi būti užtikrintas papildomų ataskaitų modulis. Turi būti:**   * galimybė užsakyti papildomas ataskaitas |
| **Reikalavimai gamybos moduliui. Turi būti:**   * galimybė registruoti gaminį ir jo sudėtines dalis, susiejant su serijos numeriu, kliento užsakymu, gamybos užsakymu, garantijos kodu, instaliacijos data, komentarais, įvykių istorija kaip atlikta priežiūra bei sąsaja su neatitiktimis, veiksmų vartotojams su priminimais registracija ir jų vykdymas. * gaminio technologijos sudarymas, priskiriant reikalingas operacijas, medžiagas su instrukcijų aprašymo ir elektroninių dokumentų sujungimo galimybe – elektroniniai dokumentai pereis iš vieno proceso į kitą. * gamybos operacijų pasiruošimo ir operacinių laikų įvedimo galimybė * pajėgumų ir personalo faktorių nurodymo galimybė kiekvienai operacijai * galimybė registruoti alternatyvias gaminių technologijas su revizijų valdymų, laiko ir klientų valdymu atskirai technologijai, medžiagų alternatyvomis * galimybė susikonfigūruoti norimos komplektacijos gaminį * galimybė nurodyti subrangovą operacijai, vėliau kontroliuojant subrangą per atskirą jos valdymą. * galimybė registruoti priežiūrą, jeigu ji yra reikalinga, po to atsekant įvykių seką. Galimybė turėti sąsają su mobilia aplikacija. * galimybė suteikti gaminiams kategorijas, grupes, tipus. * galimybė registruoti ir valdyti pasiūlymus klientams su priminimų funkcija * užsakymo gamybai registravimo su medžiagų poreikiu ir be jų galimybė * galimybė prieš registruojant gamybos užsakymą patikrinti įvykdymo terminą * gamybos užsakymų kontrolė realiu laiku * užsakymų statuso valdymas (registruotas, pradėtas, baigtas) * registruotų užsakymų pakeitimo-perplanavimo galimybė * gamybos užsakymų valdymas Ganto grafike * grafinis darbo centrų, padalinių apkrovimų valdymas pagal pajėgumus * medžiagų patikrinimo sandėlyje galimybė * galimybė atspausdinti gamybos dokumentus kartu su prisegtais priedais bei brūkšniniais kodais, kurie vėliau bus naudojami įvykių registracijoje * galimybė užbaigti užsakymus darbuotojams per darbuotojų modulį, registruojant taip pat ir neatitiktis ir jų priežastis. Komentarų įvedimo galimybė. * galimybė registruoti operacijas ir medžiagas atskirai * galimybė registruoti ir valdyti neatitiktis, jų statusus, veiksmus su integruota priminimų sistema bei veiksmų registracija su komentavimu. * galimybė pilnai uždaryti užsakymą, neleidžiant jo redaguoti ateityje (užrakinant) * galimybė patikrinti gamybos užsakymų įvykdymo statistiką pagal darbo centrus, užsakymus, įvykdymo datą * plano ir fakto palyginimo funkcija, įvykdžius užsakymą, kuri parodytų darbo ir medžiagų skirtumus |
| **Reikalavimai klientų aptarnavimo moduliui. Turi būti:**   * užsakymų kontrolė realiu laiku * klientų patikimumo vertinimas * ryšių su klientas valdymas, apsirašant kliento duomenis, suplanuojant numatomus atlikti ar deleguojamus darbus * sutarčių su klientais valdymas * klientų duomenų bazės sudarymas * pasiūlymų statusų, tikimybių valdymas * pasiūlymų, užsakymų klientams registravimas, siuntimas el. paštu naudojant su sistema integruotą Outlook funkciją * skolų valdymas prekių aprašymas su susiejimo su klientu galimybe * įvykdymo galimybių įvertinimas realiu laiku * prekių aprašymas * savikainos, sąmatų skaičiavimas * paslaugų valdymas per atskirai tam skirtą modulį |

Jeigu techninėje specifikacijoje apibūdinant pirkimo objektą yra konkretus modelis ar šaltinis, konkretus procesas arba prekės ženklas, patentas, tipai, konkreti kilmė ar gamyba, laikyti, kad Pirkėjas šį nurodymą pateikia įrašant žodžius ,,arba lygiavertis“.

Ši techninė specifikacija yra neatsiejama išteklių valdymo ir planavimo sistemos pirkimo sutarties dalis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2 priedas**

**PASIŪLYMAS**

**DĖL IŠTEKLIŲ VALDYMO IR PLANAVIMO SISTEMOS DIEGIMO**

2018 - -

*data Vieta*

Tiekėjo pavadinimas

Mūsų siūlomos kainos nurodytos šioje lentelėje:

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Prekių/Paslaugų pavadinimas** | **Kiekis** | **Mato vnt.** | **Vieneto kaina, Eur (be PVM)** | **Vieneto kaina,**  **Eur (su PVM)** | **Kaina,**  **Eur (be PVM)** | **Kaina,**  **Eur (su PVM)** |
| **1** | **2** | **3** | **4** | **5** | **6** | **7** | **8** |
| 1. | Išteklių valdymo ir planavimo sistema | 1 | Vnt. |  |  |  |  |
| **IŠ VISO (bendra pasiūlymo kaina):** | | | | | | |  |

Suma žodžiais:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tais atvejais, kai pagal galiojančius teisės aktus tiekėjui nereikia mokėti PVM, jis lentelės 6 ir 8 skilčių nepildo ir nurodo priežastis, dėl kurių PVM nemoka.

*Tiekėjo arba jo įgalioto asmens pareigos parašas Vardas Pavardė*